На основу члана 30. и 36. Закона о јавним предузећима („Службени гласник РС“ бр.15/16 и 88/19) и члана 40. став 1. тачка 12. Статута града Прокупља („Службени лист општине Прокупље“ број 15/18), Скупштина града Прокупља на седници одржаној дана 15.07.2026.године, оглашава
ЈАВНИ КОНКУРС
 ЗА ИЗБОР ДИРЕКТОРА ЈАВНОГ ПРЕДУЗЕЋА ЗА УРБАНИЗАМ И УРЕЂЕЊЕ 
ГРАДА ПРОКУПЉА

1.Подаци о јавном предузећу:
Пословно име: Јавно предузеће за урбанизам и уређење града Прокупља
Матични број: 20928972
ПИБ: 108086042
Седиште: ул. Ратка Павловића бр. 2, Прокупље
Уписано у Агенцији за привредне регистре решењем број БД 56696/2013 од 24.05.2013. године
Претежна делатност: 7111 Архитектонска делатност

2. Назив радног места: 
Директор Јавног предузећа за урбанизам и уређење града Прокупља.
3. Директора Јавног предузећа за урбанизам и уређење града Прокупља именује Скупштина града, по спроведеном поступку, на мандатни период од 4 године. Директор јавног предузећа заснива радни однос на одређено време.
4. Директор обавља следеће послове:
1) представља и заступа јавно предузеће;
2) организује и руководи процесом рада;
3) води пословање јавног предузећа;
4) одговара за законитост рада јавног предузећа;
5) предлаже дугорочни и средњорочни план пословне стратегије и развоја и одговоран је за њихово спровођење;
6) предлаже годишњи, односно трогодишњи програм пословања и одговоран је за његовоо спровођење;
7) предлаже финансијске извештаје;
8) извршава одлуке надзорног одбора;
9) бира извршне директоре;
10) бира представнике јавног предузећа у скупштини друштва капитала чији је једини власник јавно предузеће;
11) закључује уговоре о раду са извршним директорима, у складу са законом којим се уређују радни односи;
12) доноси акт о систематизацији;
13) врши друге послове одређене законом, оснивачким актом и статутом јавног предузећа.

5. Место рада:
 Прокупље, ул. Ратка Павловића бр. 2
6. Услови за именовање директора:
Кандидат за избор, односно именовање директора предузећа мора испунити следеће услове:
1) да је пунолетно и пословно способно;
2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;
3) да има најмање пет година радног искуства на пословима за које се захтева високо образовање из тачке 2) овог става;
4) да има најмање три године радног искуства на пословима који су повезани са пословима јавног предузећа;
5) да познаје област корпоративног управљања;
6) да има радно искуство у организовању рада и вођењу послова;
7) да није члан органа политичке странке, односно да му је одређено мировање у вршењу функције у органу политичке странке;
8) да није осуђивано на казну затвора од најмање шест месеци;
9) да му нису изречене мере безбедности у складу са законом којим се уређују кривична дела, и то:
· обавезно психијатријско лечење и чување у здравственој установи;
· обавезно психијатријско лечење на слободи;
· обавезно лечење наркомана;
· обавезно лечење алкохоличара;
· забрана вршења позива, делатности и дужности.
· 
7. Стручна оспособљеност, знања и вештине кандидата оцењују се у изборном поступку увидом у податке из пријаве и доказе поднете уз пријаву на јавни конкурс, писаном и усменом провером, односно на други одговарајући начин сходно потребама рада предузећа, у складу са Законом којим се уређује правни положај јавних предузећа и Уредбом о мерилима за именовање директора јавног предузећа („Службени гласник РС“, бр. 65/16).

8. Пријава на јавни конкурс и докази који се прилажу уз пријаву:

Пријава на јавни конкурс садржи: име и презиме кандидата, датум и место рођења, адресу становања, број телефона, e-mail адресу, податке о образовању, податке о врсти у дужини радног искуства и податке о посебним областима знања.
Уз пријаву, кандидати прилажу доказе о испуњености услова у оригиналу или овереној фотокопији и то:
· извод из матичне књиге рођених издат на обрасцу у складу са Законом о матичним књигама („Сл. гласник РС“ бр. 20/2009, 145/2014 и 47/2018);
· Уверење о држављанству РС (не старије од шест месеци у односу на дан објављивања огласа о јавном конкурсу у “Службеном гласнику РС“);
· диплома о стеченом високом образовању;
· исправе којима се доказује радно искуство (потврде или други акти из којих се доказује најмање пет година радног искуства на пословима за које се захтева условом постављено високо образовање. Из наведених исправа потребно је да се јасно види на којим пословима, са којом стручном спремом и у ком периоду је стечено радно искуство);
· исправе којима се доказује радно искуство у организовању рада и вођењу послова (потврде или други акти из којих се доказује да лице има радно искуство у организовању рада и вођењу послова);
· исправе којима се доказује радно искуство на пословима који су повезани са пословима јавног предузећа (потврде или други акти из којих се доказује да лице има најмање три године радног искуства на пословима који су повезани са пословима јавног предузећа);
· изјава кандидата, оверена пред надлежним органом, дата под кривичном и материјалном одговорношћу да није члан органа политичке странке, односно да му је одређено мировање у вршењу функције у органу политичке странке;
· уверење надлежног органа да лице није осуђивано на казну затвора од најмање 6 месеци;
· уверење надлежног органа да му нису изречене мере безбедности у складу са законом којим се уређују кривична дела, и то: обавезно психијатријско лечење и чување у здравственој установи, обавезно психијатријско лечење на слободи, обавезно лечење наркомана, обавезно лечење алкохоличара, забрана вршења позива делатности и дужности;
· лична карта фотокопија, односно очитана ако је са чипом.

9. Рок за подношење пријава:

Рок за подношење пријава је 30 дана од дана објављивања овог јавног конкурса у „Службеном гласнику Републике Србије“.

 10. Адреса на коју се подносе пријаве за конкурс:

Пријаве на јавни конкурс са документацијом и доказима подносе се у запечаћеној коверти, препорученом пошиљком путем поште или лично преко писарнице Градске управе града Прокупља, Комисији за спровођење конкурса за избор директора јавних предузећа чији је оснивач град  Прокупље, на адресу:
Скупштина града Прокупља,
Комисији за спровођење конкурса за избор директора јавних прдузећа чији је оснивач град Прокупље

са назнаком:
Пријава на јавни конкурс за избор директора
Јавног предузећа за урбанизам и уређење града Прокупља
НЕ ОТВАРАТИ
Ул. Никодија Стојановића Татка број 2
18400 ПРОКУПЉЕ

Неблаговремене, неразумљиве и пријаве уз које нису приложени сви потребни докази одбациће се закључком Комисије против кога није допуштена посебна жалба.
Пријаве на јавни конкурс и достављена документација, не враћају се подносиоцима, већ остају у конкурсној документацији.

 11. Лице задужено за давање обавештења о јавном конкурсу: 

Весна Смиљковић, председник Комисије, тел.027/324-040, локал 137

